钦定古今图书集成/理学汇编/字学典/第105卷 > 释怀仁
## 钦定古今图书集成/理学汇编/字学典/第105卷 > 释怀仁

按《宣和书谱》：“释怀仁不载于传记，而书家或能言之。
积年学王羲之书，其合几得意味，若语渊源，固未足
以升羲之之堂也。然点画富于法度，非初学所能到
者。”昔太宗作《圣教序》，世有二本：其一褚遂良书，一则
怀仁书，集羲之诸行字法所成也。二本皆为后学之
宗，摸仿羲之之书，必自怀仁始。今御府所藏二行书
《圣教序》，草书，“临晋王羲之《往还》”等帖。

按《古今法书苑》：唐文皇制《圣教序》：“时都城诸释诿弘
福寺怀仁，集右军行书勒石，累年方就。逸少真迹，咸
萃其中。”